ททท.ภาคกลาง จัดกิจกรรมสร้างรายได้ให้กับชุมชน กระตุ้นการเดินทางท่องเที่ยวเมืองรอง
นางสาวจุฑาทิพย์ เจริญลาภ ผู้อำนวยการภูมิภาคภาคกลาง การท่องเที่ยวแห่งประเทศไทย (ททท.)  เปิดเผยว่า ททท. จัดกิจกรรม "Goodlife Journey วิถีเมืองรอง : กรีนดีอยู่ดี @ภาคกลาง” ซึ่งเป็นกิจกรรมเสนอขาย ที่พัก ร้านอาหารแหล่งท่องเที่ยวต่างๆ ผ่านช่องทางออนไลน์ เพื่อกระตุ้นให้เกิดการเดินทางท่องเที่ยวในพื้นที่เมืองรองภาคกลาง หลังจากสถานการณ์โควิด-19 คลี่คลาย ขณะเดียวกันยังการส่งเสริมการท่องเที่ยวใน 3 เส้นทาง ได้แก่  เส้นทางราชบุรี-สมุทรสงคราม , เส้นทางสุพรรณบุรี-อ่างทอง และ เส้นทางลพบุรี-สิงห์บุรี-ชัยนาท นอกจากนี้ ยังมีการขายสินค้าชุมชน อาหารภาคกลาง ตามนโยบายรัฐบาลในการส่งเสริมสินค้า GI (Geographical Indication) เพื่อดึงดูดนักท่องเที่ยวให้เดินทางมาท่องเที่ยวในพื้นที่เมืองรอง อาทิ มะพร้าวน้ำหอม จังหวัดราชบุรี, ปลาช่อนแม่ลา จังหวัดสิงห์บุรี และแห้ว จังหวัดสุพรรณบุรี